
ANUNȚ
Institutul de Etnografie și Folclor „Constantin Brăiloiu” (IEF), cu sediul în Strada Demetru I. Dobrescu 9, Sector 1, București, organizează concurs pentru ocuparea unui post vacant de Cercetător Științific gradul III (R2), (post unic în structură prin atribuții și responsabilități,), cu normă întreagă, pe perioadă nedeterminată, specialitatea Arhive multimedia.
Concursul este organizat și se va desfășura potrivit prevederilor următoarelor acte normative:
1) Legea 183/ 2024 privind statutul personalului de cercetare, dezvoltare și inovare;
2) Regulament propriu de concurs pentru ocuparea funcțiilor de cercetare științifică.
[bookmark: _Hlk214446633]Comisia de concurs pentru ocuparea postului de cercetător științific gr. III (R2) și comisia de contestații vor fi numite prin decizie a Directorului institutului, cu avizul prealabil al Consiliului științific și acceptul Secției de arte, arhitectură și audiovizual.
Rezultatele concursului vor fi supuse mai întâi validării de către Consiliul științific al IEF, iar apoi validării Secției de arte, arhitectură și audiovizual, care le va înainta la rândul ei, spre validare definitivă, forurilor în drept. Numirea pe postul de cercetător științific gr. III (R2) se va face prin decizie a Directorului IEF, după validarea definitivă a rezultatului de către forurile în drept.
Concursul se va desfășura la sediul IEF din Str. Demetru I. Dobrescu Nr. 9, Sector 1, București. Concursul pentru ocuparea postului de CS gradul III (R2) constă în 2 etape:
1. Etapa de selecție a dosarelor de înscriere la concurs și de verificare a îndeplinirii condițiilor prevăzute de lege, cu rezoluția „Admis/Respins”;
2.   Etapa de analiză a dosarului și interviu pe baza bibliografiei publicate.
Dosarul personal este compus din documente:
a) cererea de înscriere la concurs semnată, la care se anexează o declarație pe propria răspundere prin care candidatul atestă veridicitatea informațiilor prezentate în dosar;
b) propunerea de dezvoltare a carierei științifice din punctul de vedere al activităților de cercetare științifică, de maximum 5 pagini, semnată;
c) curriculum vitae după model EUROPASS semnat de către candidat, obligatoriu să conțină:
· studiile efectuate și diplomele obținute; 
· experiența profesională și locurile de muncă relevante ocupate anterior; 
· proiectele de cercetare, dezvoltare și inovare pe care le-a condus ca director de proiect și granturile obținute, dacă este cazul, indicându-se pentru fiecare sursa de finanțare, volumul finanțării și principalele publicații sau brevete de invenție rezultate;
· premiile sau alte elemente de recunoaștere a contribuțiilor științifice;
· descrierea narativă a celor mai importante 3 realizări-maximum 3 pagini.
d)  lista publicațiilor științifice, lucrărilor, articolelor/studiilor, selectate de candidat în funcție de relevanța pentru activitățile de cercetare științifică proprii, semnate în original de către candidat.
e) copia diplomei de licență sau echivalentă/masterat/doctorat în muzică, după caz.
f) copia actului de identitate sau orice alt document care atestă identitatea, potrivit legii, după caz, certificată de către candidat conform cu originalul, numele în clar și semnătura; 
g) copia certificatului de căsătorie sau dovada schimbării numelui, după caz, certificată de către candidat conform cu originalul, numele în clar și semnătura;
h) certificatul medical care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 3 luni anterior derulării concursului;
i) declarația de consimțământ pentru prelucrarea datelor cu caracter personal semnată;
j) certificatul de cazier judiciar;
l) copia certificatului de naștere, certificat de către candidat conform cu originalul, numele în clar și semnătura;
m) fișa de verificare a îndeplinirii standardelor proprii ale organizației de cercetare, completată și semnată de către candidat, cu excepția celor care dețin gradul profesional de cercetare-dezvoltare corespunzător postului pentru care candidează și care trebuie să prezinte dovada deținerii gradului de cercetător științific gradul III (R2);
NOTĂ: Dosarul de concurs se înregistrează la biroul contabilitate-resurse umane, documentele care sunt în copie se menționează „conform cu originalul” se semnează și se datează.
Dosarul trebuie să fie întocmit conform instrucțiunilor din Anunț (Documentele necesare dosarului pentru concurs), iar  formularele-tip necesare, se găsesc la contabilitate-resurse umane IEF.
Dosarele de concurs se depun începând cu data de 29.10.2026 până la data de 14.12.2026, ora 14.00, la sediul institutului.

Cerințe obligatorii: 
· diplomă de doctorat în domeniile: Umaniste, Studii Culturale, Studii Socio-Umane; 
· să aibă 4 ani vechime în domeniile specificate (umaniste, studii culturale, studii socio-umane) sau 8 ani în profilul postului (pentru cei care provin din afara învățământului superior sau a cercetării științifice); 
· să aibă cel puțin cinci articole publicate în reviste indexate în baze de date internaționale (se exclude Google Scholar) 
· să aibă cel puțin cinci participări la manifestări științifice, dintre care două internaționale; 
· cel puțin o lucrare (articol, studiu, capitol etc.) publicat în volumul unor conferințe naționale sau internaționale, indexate ISI; 
· acumularea a minim 250 puncte ( a se vedea tabelul standardele minimale) 

 Probă de interviu: susținerea unui dialog cu membrii comisiei pe marginea unui subiectul selectat din bibliografiei de concurs și propus cu câteva zile de membrii comisiei (dintr-un totale de trei).
	Cerințe specifice pentru ocuparea postului scos la concurs:
[bookmark: _GoBack] Etapa de analiză a dosarului constă în aprecierea prin punctaj, pe baza unei grile adaptate specificului activității locului de muncă a candidatului și a performanțelor sale, grilă care respectă standardele minimale și obligatorii prevăzute de lege și criteriile institutului pentru domeniul Arhivei multimedia. Acordarea punctajului se face pe baza următoarelor criterii:
a) relevanța rezultatelor activității de cercetare, în relație cu tematica postului pentru care candidează;
b) impactul activității de cercetare și/sau inovare și al rezultatelor științifice ale candidatului, în relație cu tematica postului pentru care candidează, reflectat în publicații științifice;
c) prestigiul profesional;
d) capacitatea organizatorică;
Ocuparea posturilor se face în ordinea descrescătoare a punctajului obținut.

CALENDAR
Durata și finalizarea concursului este de 30 de zile de la data încheierii înscrierii, la nivelul comisiei de concurs, și de 45 de zile, la nivelul IEF, de la depunerea raportului comisiei de concurs.
(1) Data și ora de desfășurare a probei de analiză a dosarului: 18.12.2026, ora 11.00.
(2) Comisia de concurs afișează rezultatele etapei de analiză a dosarului la sediul IEF in termen de 1 zi lucrătoare.
(3) Comunicarea rezultatelor la fiecare probă a concursului se face prin specificarea punctajului final al fiecărui candidat și a mențiunii „admis” sau „respins”, prin afișarea la sediul IEF avizier și pe pagina de internet: http://www.ief.ro/, în termen de maxim o zi lucrătoare de la data finalizării probei.
(4) Candidații nemulțumiți pot depune contestație la Compartimentul Resurse Umane în termen de cel mult o zi lucrătoare de la data afișării rezultatului, sub sancțiunea decăderii din acest drept.
Datele de desfășurare a probelor de concurs:
28.10.2026 – publicare anunț 
29.10.2026 – 14.12.2026 – depunerea dosarelor până la ora 14.00
15.12.2026 – selecție dosare și afișare rezultat;
16.12.2026 – contestație selecție dosare și afișare rezultat;
18.12.2026 – susținere concurs – ora 11.00;
21.12.2026 – afișare rezultat concurs;
22.12.2026 – depunere contestație până la ora 14.00;
23.10.2026 – soluționarea contestațiilor, afișare rezultat;
24.12.2026 – afișare rezultat final.

Informații suplimentare referitoare la desfășurarea concursului pot fi obținute la contabilitate-resurse umane sau la numărul de telefon 021.318.39.01.

